Rettens dom (Anden Afdeling) af 24. oktober 2018 –

Epsilon International mod Kommissionen

(Sag T-477/16)

»Voldgiftsbestemmelse – aftaler indgået inden for rammerne af det syvende rammeprogram for forskning, teknologisk udvikling og demonstration (2007-2013) – søgsmålsinteresse – støtteberettigede omkostninger – suspension af betaling – annullationspåstand – beslutning om at registrere sagsøgeren i den centrale database i systemet for tidlig opdagelse og udelukkelse (EDES) – retsakt, der ikke kan anfægtes – afvisning«

1. Retslig procedure – stævning – påstande – ændring under sagens behandling – betingelse [Rettens procesreglement, art. 76, litra d), og 84, stk. 2] (jf. præmis 45, 46 og 48)

2. Retslig procedure – indbringelse af sag for Retten på grundlag af en voldgiftsklausul – kontrakter, indgået som led i et specifikt program for forskning, teknologisk udvikling og demonstration – Kommissionens afslag på at anse visse beløb, som er udbetalt til modtageren til gennemførelse af kontrakter, for støtteberettigede udgifter – påstand om tilbagebetaling af forskud – søgsmål anlagt af støttemodtageren til prøvelse af Kommissionens skrivelse, hvorved den redegør for sin hensigt om at udstede en debetnota –det skyldige beløb ikke endeligt fastslået – manglende søgsmålsinteresse – afvisning af sagen (Art. 272 TEUF) (jf. præmis 64, 65, 67 og 70)

3. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – begrundelse for afholdte udgifter – procedure indledt af Kommissionen med henblik på inddrivelse af tidligere udbetalte forskud – fordeling af bevisbyrden (Art. 272 TEUF og 317 TEUF) (jf. præmis 78, 100 og 103)

4. National ret – henvisning til nationale rettigheder – belgisk og luxembourgsk ret – selskabsret – efterfølgende udstedelse af oprindelsescertifikat – betingelser (jf. præmis 135-137)

5. Annullationssøgsmål – fysiske eller juridiske personer – søgsmålsinteresse – nødvendigheden af en eksisterende og faktisk interesse – vurdering på tidspunktet for sagens anlæg – søgsmål, der kan tilføre sagsøgeren en fordel – bevisbyrde (Art. 263, stk. 4, TEUF) (jf. præmis 142-145)

6. Annullationssøgsmål – fysiske eller juridiske personer – søgsmålsinteresse – beslutning om at registrere sagsøgeren i den centrale database i systemet for tidlig opdagelse og udelukkelse (EDES) – ophævelse af registreringen under retssagen – ingen betydning – grundlag for et eventuelt erstatningssøgsmål – opretholdelse af søgsmålsinteressen (Art. 263, stk. 4, TEUF; Europa-Parlamentets og Rådets forordning nr. 966/2012, art. 108, stk. 4) (jf. præmis 146-149)

7. Annullationssøgsmål – akter, der kan være genstand for søgsmål – begreb – akter, der fremkalder bindende retsvirkninger – behandling af oplysninger udelukkende med henblik på brug inden for forvaltningen – formaliteten – betingelser (Art. 263 TEUF) (jf. præmis 152 og 153)

8. Annullationssøgsmål – fysiske eller juridiske personer – akter, der fremkalder bindende retsvirkninger – retsakter, som ændrer sagsøgerens retsstilling – registrering i systemet for tidlig opdagelse og udelukkelse – søgsmål anlagt af en enhed, der er omfattet af registreringen – negative eksterne virkninger af registreringen på sagsøgerens retsstilling foreligger ikke – afvisning (Art. 263, TEUF; Europa-Parlamentets og Rådets forordning nr. 966/2012, art. 66 og 106, stk. 1, og art. 108, stk. 4) (jf. præmis 158-163)

Angående

Søgsmål i henhold til dels artikel 272 TEUF med påstand om, at det for det første fastslås, at de af Kommissionen udbetalte beløb under støtteaftalerne Briseide, i-SCOPE og Smart-Islands udgør støtteberettigede omkostninger, for det andet at Kommissionens afgørelser om at suspendere betalingerne for projekterne i-Locate, eENV-Plus, GeoSmartCity og c-Space er ubegrundede, og for det tredje at Kommissionens ulovlige adfærd har påført sagsøgeren et tab, og dels for det første i henhold til artikel 263 TEUF med påstand om annullation af Kommissionens afgørelse Ares(2016) 2835215 af 17. juni 2016 om registrering af Epsilon i databasen i systemet for tidlig opdagelse og udelukkelse (EDES) og for det andet i henhold til artikel 268 TEUF med påstand om erstatning for det tab, som sagsøgeren har lidt som følge af denne retsakt.

Konklusion

1) Europa-Kommissionen frifindes.